Кошт хлебнага коласа Юрый Юр’евіч добра ведае. Яго 20-тонны “МАЗ”, які курсіруе па маршруце палетак-зернесушыльны комплекс, цяжка не заўважыць. Кожная адгрузка зерня папаўняла хлебаробскі рахунак мужчыны ўсё новымі дзясяткамі тон зерня. Таму і вынік адпаведны – Юрый Мешчаракоў яшчэ з моманту старту ўборачнай кампаніі значыўся ў лідарах сярод вадзіцеляў, занятых на адвозцы збожжа ад камбайнаў.